text: Gik ned i løn og reddede deres arbejdsplads
  09 oktober 2013 kl. 16.30
  Et flertal af medarbejderne på Kære Pleje i Kolding har stemt for at gå ned i løn. Derved undgik det at blive fyret.
  Medarbejderne i det private plejefirma Kære Pleje i Kolding har valgt at gå ned i løn for at forhindre deres arbejdsplads i at lukke.
  Det sker efter at Kolding Kommune for nyligt sendte hjemmeplejen i offentligt udbud.
  Firmaet Kære Pleje kunne ikke matche den billigste pris.
  Derfor valgte firmaets ejer at fyre samtlige 93 ansatte i Kolding.
  Så tilbød medarbejderne at gå ned i løn, og det er ifølge ejer Mirela Tanovic årsagen til, at Kære Pleje nu køres videre i Kolding.
  Hvor meget medarbejderne går ned i løn holder virksomheden hemmeligt.
  